На основу члана 32. Закона о локалној самоуправи («Службени гласник РС» број 129/07 и 83/14- др. закон),, члана 41 и 138. Статута Општине Владичин Хан («Сл. гласник Пчињског округа», број 21/08 и 8/09 и „Службени гласник Града Врања“, број 11/13) и 128. Пословника Скупштине општине Владичин Хан („Службени гласник Града Врања“, број 12/14- пречишћен текст и 22/15), Скупштина општине Владичин Хан на седници одржаној дана 14.08.2016. године, донела је

**Р Е Ш Е Њ Е**

**О ИМЕНОВАЊУ ПРЕДСТАВНИКА ОПШТИНЕ ВЛАДИЧИН ХАН ЗА ОБРАЗОВАЊЕ РАДНОГ ТЕЛА ЗА ВРШЕЊЕ НАДЗОРА И РЕАЛИЗАЦИЈУ УГОВОРА О ПОВЕРАВАЊУ ПОСЛОВА САКУПЉАЊА, ОДРЖАВАЊА И ДЕПОНОВАЊА СМЕЋА**

**I**

За представника општине Владичин Хан именују се:

1. Владимир Костић, заменик председника Општине, члан радног тела,
2. Бранислав Тошић, помоћник председника Општине, члан радног тела, а у складу са чланом 13. Уговора о поверавању послова сакупљања, одвожења и депоновања смећа, заведен код наручиоца посла под бројем 352-19/2008-01 од 30.09.2008. године и код извршиоца посла под бројем 23 од 01.10.2008. године.

**II**

Почетком примене овог Решења, престаје да важи Решење Скупштине општине Владичин Хан о именовању представника Скупштине општине Владичин Хан за образовање радног тела за вршење надзора и реализацију уговора о поверавању послова сакупљања, одржавања и депоновања смећа, број 06-127/4/2013-01 од 05.12.2013. године.

**III**

Решење ступа на снагу даном доношења, а објавиће се у „Службеном гласнику Града Врања“.

**IV**

Решење доставити: члановима радног тела.

**СКУПШТИНА ОПШТИНЕ ВЛАДИЧИН ХАН**

**БРОЈ: 06-76/5/2016-01**

**П Р Е Д С Е Д Н И Ц А,**

**Данијела Поповић**